KCE:การเติบโตของกำไรโดดเด่นแนะนำซื้อราคาเป้าหมาย 94 บาท
คาดว่าจะทำให้กำไรเติบโตขึ้น 38% ในปี 2559 และ 21% และ 19% ในปี 2560-61 แนะนำซื้อและคง KCE เป็น Top pick ของกลุ่มอิเล็กทรอนิกส์ ราคาเป้าหมาย 94 บาท
24 พ.ค. 2559

บล.กสิกรไทย ระบุในบทวิเคราะห์วันนี้ (24 พ.ค.) ว่า บริษัท เคซีอี อีเลคโทรนิคส์ จำกัด (มหาชน) หรือ ปรับราคาเหมาะสม KCE เพิ่มเป็น 94 บาท (จาก 80 บาท) อิงระดับ PER ที่สูงขึ้นเป็น 17 เท่า (จาก 15 เท่า) ซึ่งมีความเห็นว่า KCE ควรซื้อขายที่ระดับ premium กว่ากลุ่ม
เนื่องจากการเติบโตของกำไรที่สูงที่สุด และยังมีอัตรากำไรขั้นต้น และ ROE ที่ดีกว่าผู้เล่นอื่นทั้งหมด แรงผลักดันการเติบโตระลอกใหม่คาดว่ามาจากการขยายกำลังการผลิตโรงงานที่ลาดกระบังเฟส 3 ซึ่งจะเพิ่มกำลังการผลิตอีก 23.7% เริ่มในช่วงปลายไตรมาส 3/59 ซึ่งน่าจะส่งผลดีต่อประมาณการกำไรเล็กน้อยราว 3% สำหรับปีนี้ และ 4-10% สำหรับปี 2560-62 ซึ่งรวมแล้วคาดว่าจะทำให้กำไรเติบโตขึ้น 38% ในปี 2559 และ 21% และ 19% ในปี 2560-61 แนะนำซื้อและคง KCE เป็น Top pick ของกลุ่มอิเล็กทรอนิกส์ ราคาเป้าหมาย 94 บาท